Emne: Nyt fra brugergruppen

Vedhæftede filer: 2018.0508Huskeseddel.docx; Brugergruppe-kontaktinfo.docx

Kære alle

Galten Biblioteks brugergruppe holdt møde torsdag den 17.5. Til stede: Lis, Laila, Anne-Marie, Birgit, Ulla, Ellen,

Thomas (referent), senere Tage og Irvin fra GJUK.

\* Velkommen til to nye medlemmer: Ulla Sørensen og Ellen Mikkelsen.

\* Evaluering af sangaften: Arrangement er blevet meget positivt modtaget og omtalt. Der var ca. 55

deltagere + brugergruppen. Til traktementet: vi behøver ikke kage næste gang. Et enkelt

irritationsmoment: dørene der gik op og i flere gange. Thomas: Vi kan ikke lukke dem, da biblioteket er

åbent. Undersøger om de eventuelt kan stå åbne hele tiden i stedet for.

\* Kommende arrangementer: Brugergruppen tager selv teten med hensyn til PR, præsentation,

værtsrolle.

\* Lis har arbejdet videre med et Leif Davidsen-foredrag i 2019. Han koster ca. 18.000 + transport og evt.

overnatning. Rundspørge: mest stemning for et foredrag om Putin.

\* Brugergruppen har en side på Bibliotek.skanderborg.dk der p.t. indeholder referater. Der kan evt. også

lægges andet relevant materiale op:

https://www.bibliotek.skanderborg.dk/brugergrupper/brugergruppereferater-galten-bibliotek

\* Gerd har skrevet kontrakt med Paolo Nani Teater om familieforestillingen den 15.9. (biblioteket skal stå

som arrangør for at der kan gives refusion i 2019). Lis og Anne-Marie har meldt sig – sammen med

Gerd – til en lille arbejdsgruppe med ansvar for arrangementet. Arbejdsgruppen skal dels medvirke ved

afviklingen af arrangementet, dels stå for forberedelserne, herunder kontakt til Biohuset som

alternativt spillested i tilfælde af dårligt vejr og ansøgning om tilladelse til brug/afspærring af pladsen.

Lis og Anne-Marie aftaler selv et planlægningsmøde med Gerd.

\* Foredrag om hærvejsvandringen (primo oktober?): Laila har skrevet til vandreforeningen, men har ikke

fået svar.

\* Laila kontakter Skovby e-Sport angående et eventuelt arrangement.

\* Thomas: Folkeuniversitetsforedraget om ”FoMo – Fear of Missing out” er faldet på plads tirsdag den

25.9. kl. 17. Brugergruppen har ikke udgifter til honorar da beløbet refunderes hos FU.

\* Det blev diskuteret om der skal laves en kalender (i Word) med gruppens aktiviteter. Hvis nogen laver

den – og det ønskes – kan Thomas lægge den på ovenstående hjemmeside.

\* Billetpris til Uthaug-foredraget: gruppen ønsker 100 kr. Thomas har meldt det tilbage til Tove/Biohuset.

\* Vi havde dernæst besøg af Tage og Irvin fra GJUK. Vi snakkede om aktiviteter med interesse for de

unge, herunder e-sport, brætspil, YouTube’ere. Tage var positiv over for idéen om samarbejde med

brugergruppen. Deltager gerne i en spilaften. Laila: nogen fra klubben kan sætte spillene i gang. Tage:

et spillearrangement ligger bedst efterår/vinter. Irvin vil komme med bud på Youtube’re der kunne

være interessante for de unge.

\* Anne-Marie: åbent værksted med ting der laves i klubben? Tage: ikke en god idé da de er for

afhængige af værktøj/redskaber i værkstedet. Men de vil gerne udstille frembringelserne på

biblioteket.

\* Thomas spurgte på vegne af Heidi (børnebibliotekar) om gruppen vil være med til at arrangere en

børneteaterforestilling i 2019: Thy Teater med Jakob Martin Strids historie ”Lille frø”. Umiddelbart var

gruppen tilbageholdende da de øvrige udgifter i 2019 endnu står åbne. Thomas vil gerne opfordre

gruppen til at overveje det igen. Der er tale om en relativt billig forestilling med en historie bygget over

en af tidens mest populære børnebogsforfattere. Honoraret er 10.000 kr. hvor de 5000 kr. refunderes

året efter.

Efterfølgende har jeg mailet med Annika Clemens der gav en velbesøgt og velmodtaget forårskoncert i

biblioteket 7. april. Annika vil gerne lave en tilsvarende julekoncert den første lørdag i december – altså kl.

11-12 i bibliotekets åbningstid. Jeg vil gerne bede jer overveje om I vil stå for sådan et arrangement.

Annikas honorar er 1500 kr.

Med så velfungerende og initiativrig brugergruppe :) regner jeg desuden med at I fremover selv indkalder

til møder og tager noter/referat. Gerd og jeg deltager i udgangspunktet ikke – med mindre I ønsker det i

forbindelse med et specifikt spørgsmål eller problem vi skal hjælpe med. Derudover står vi til rådighed i

henhold til retningslinjerne for brugergruppernes arbejde som I finder her:

https://www.bibliotek.skanderborg.dk/brugergrupper.

Jeg har desuden vedhæftet opdateret kontaktinfo og en huskeseddel/”grønspættebog” hvor I kan søge

svar på forskellige praktiske spørgsmål. Og I er selvfølgelig stadig meget velkomne til at kontakte mig eller

Gerd.

Med venlig hilsen

Thomas Damm

Bibliotekar

Galten Bibliotek

Torvet 7 – 8464 Galten

Direkte tlf.: 8794 2894

Hoved tlf.: 8794 2890

Bibliotek.skanderborg.dk

Skanderborg.dk